钦定古今图书集成/明伦汇编/闺媛典/第074卷 > 王氏女
## 钦定古今图书集成/明伦汇编/闺媛典/第074卷 > 王氏女

按《昌邑县志》：王氏女，幼许字刘天增，长而多慧，常从
寡伯姆斋戒诵佛经识字。未几，天增病亡，父母吊还，
悲未已，女未知问故，父母曰：“婿死矣。”女垂泪欲往，亲
难之，女遂痛哭绝粒，众劝莫解。父曰：“定与汝觅一好
婿。”儿且食，女曰：“切清风作饼，以无底铛煮茶，吾乃食
也。”是夜即自缢桑树下。事闻，奉旨旌表。